31/03/2015 | Administración LocalMancomunidades
Mancomunidade de Concellos Serra do Barbanza
Anuncio de convocatoria e bases para proceso selectivo de funcionario interino

ANUNCIO Aprobación da convocatoria e Bases que rexerán a provisión en réxime de interinidade dunha praza de Administrativo na Mancomunidade de Concellos da Serra do Barbanza A Presidencia da Mancomunidade de Concellos da Serra do Barbanza, por Resolución número 46 de 12/03/2015, resolveu aprobar a Convocatoria e as Bases que han de rexer o proceso para seleccionar un funcionario en réxime de interinidade para a provisión dunha praza de Administrativo, encadrada na Escala de Administración Xeral, Subescala Administrativa, Grupo C1, incluída na Relación de Postos de Traballo, Cadro e Anexo de Persoal da Mancomunidade, que son as que de seguido e indican. O prazo de presentación de instancias será de vinte (20) días naturais a contar dende o día seguinte a aquel en que se produza a publicación deste anuncio no Boletín Oficial da Provincia da Coruña. As instancias serán presentadas no Rexistro Xeral da Mancomunidade de Concellos da Serra do Barbanza, sito no Concello de Lousame, Portobravo, número 1, 15214 - Lousame. Ou ben por calquera dos procedementos que se prevén no artigo 38 da LRXAP e PAC. BASES QUE REXERÁN A CONVOCATORIA E O PROCEDEMENTO DE SELECCIÓN EN RÉXIME ESTATUTARIO, DUN FUNCIONARIO INTERINO PARA UN (1) POSTO DE TRABALLO DE “ADMINISTRATIVO” 1. Obxecto da convocatoria. O obxecto das presentes Bases é a regulación da convocatoria e do proceso selectivo para a selección dun funcionario en réxime de interinidade para a provisión dunha praza de ADMINISTRATIVO, encadrada na escala de Administración Xeral, Subescala Administrativa, Grupo C1, incluída na Relación de Postos de Traballo, Cadro e Anexo de Persoal da Mancomunidade de Concellos da Serra do Barbanza. O proceso selectivo rexeráse polo sistema de oposición libre.2. Cometido funcional. O cometido funcional do posto versará sobre as tarefas propias da praza, segundo a Relación de Postos de Traballo da Mancomunidade, nas Áreas de Secretaría, Económica e dos R. S. U.: 2.1) Área de Secretaría: – Apoio administrativo ás funcións públicas de Secretaría, comprensiva da fe pública e o asesoramento legal preceptivo incluidas no R. D. 1174/87, do 18 de setembro. – Rexistro e arquivo, coa supervisión do Secretario-Interventor – Notificacións no ámbito territorial da Mancomunidade 2.2) Área Económica: – Apoio administrativo ás funcións públicas de Intervención: control e a fiscalización interna da xestión económico-financeira e presupostaria, incluidas no R. D. 1174/87, do 18 de setembro. – Tesourería, co apoio formativo da Secretaría-Intervención: que se desagrega en: • Recadación: Control e rexistro no libro de caixa, control do estado das contas bancarias, notificación e información da recadación voluntaria e executiva así como o apremio dos morosos • Manexo e custodia de fondos: realización e supervisión de calquera cobro ou pago que se produza nas arcas supramunicipais, así como as necesarias previsións de tesourería. • Nóminas, IRPF, Seguridade Social e Declaracións, co apoio formativo da Secretaría-Intervención: servizo de confección do expediente da nómina para ser sometido á súa fiscalización e posterior aprobación; xestión e presentación do IRPF, retido a conta; xestión e presentación das cotas da Seguridade Social polo sistema rede; xestión e presentación dos modelos que en cada caso corresponda (110, 111, 115, 347, etc.). – Contabilidade: contabilización dos ingresos e gastos da Administración, coa supervisión da Intervención supramunicipal.2.3) Área dos R. S. U: – Fiscalización do correcto funcionamento do obxecto competencial da Mancomunidade (recollida e tratamento dos RSU) e da xestión do concesionario, para o que poderá inspecciona-lo servizo público e instalacións.2.4) Calquera outra relacionada co posto (en calquera das tres áreas) que lle encomende o seu superior xerárquico (presidente e secretario-interventor). 3. Normativa aplicable ao procedemento de selección. Á presente oposición seralle de aplicación o previsto no EBEP (Lei 7/2007, de 12 de abril, polo que se aproba o Estatuto Básico do Empregado Público). Así mesmo e nos aspectos non derrogados expresamente que non se opoñan ao disposto no EBEP, tamén será de aplicación: – Lei 30/1984, de 2 de agosto, de Medidas de Reforma para a Función Pública. – Lei 7/1985, de 2 de abril, reguladora das Bases do Réxime Local (LRBRL). – Real Decreto Lexislativo 781/1986, de 18 de abril, polo que se aproba o Texto Refundido das disposición legais vixentes en materia de Réxime Local (TRRL) – Decreto 364/1995, de 10 de marzo, que aproba o regulamento xeral de ingreso na Administración. – Real Decreto 896/1991, de 7 de xuño, polo que se establecen as regras básicas e os programas mínimos a que debe axustarse o procedemento de selección dos funcionarios da Administración Local. – Decreto Lexislativo 1/2008, de 13 de marzo, polo que se aproba o Texto Refundido da Lei de Función Pública de Galicia (TRLFPG). – Lei 5/1997, de 22 de xullo, reguladora da Administración Local de Galicia (LALGA). – Lei 30/1992, de 26 de novembro, de réxime xurídico das administracións públicas e procedemento administrativo común (LRXAP e PAC). – Restante normativa vixente na materia. A presente convocatoria ten en conta o principio de igualdade de trato entre mulleres e homes polo que se refire ao acceso ao emprego, de acordo co artigo 14 da Constitución Española; o EBEP e Lei Orgánica 3/2007, de 22 de marzo, para a igualdade efectiva de mulleres e homes.4. Requisitos dos aspirantes. Para tomar parte no proceso selectivo, os aspirantes deberán reunir os seguintes requisitos mínimos, en aplicación do artigo 56 do EBEP, na data de expiración do prazo de presentación de instancias: A) Idade: ter cumpridos os dezaséis (16) anos de idade e non ter acadado a idade de xubilación forzosa. B) Nacionalidade: ter a nacionalidade española. Tamén poderán participar, en igualdade de condicións que os españois: a. Os nacionais dos Estados membros da UE. b. O cónxuxe dos españois e dos nacionais doutros Estados Membros da UE, calquera que sexa a súa nacionalidade, sempre que non estean separados de dereito. Do mesmo xeito, coas mesmas condicións, poderán participar os descendentes menores de 21 anos ou maiores de dita idade que sexan dependentes. c. As persoas incluídas no ámbito de aplicación dos Tratados Internacionais celebrados pola UE e ratificados por España nos que sexa de aplicación a libre circulación de traballadores. Os aspirantes non residentes en España incluidos no apartado a), así como os estranxeiros incluidos nos apartados b) e c) deberán acompañar á súa solicitude, documento que acredite as condicións que se alegan. C) Titulación: estar en posesión, ou en condición de obtelo na data de remate do prazo de presentación de instancias, do título de Bacharelato ou Técnico (formación profesional de segundo grao) ou equivalente; ou formación superior. Aos anteriores efectos, de conformidade co establecido na Disposición Transitoria Quinta da Lei 30/1984, do 2 de agosto, de medidas para a reforma da función pública, considerarase equivalente ao título de Diplomado universitario a superación de tres cursos completos de licenciatura. Así mesmo, a superación das probas de acceso á universidade para maiores de 25 anos, homologadas polo órgano competente, considerarase equivalente aos títulos de Bacharelato ou Formación Profesional de segundo grao. Os aspirantes con titulación obtida no estranxeiro deberán acreditar que están en posesión da correspondente convalidación ou da credencial que acredite, no seu caso, a homologación. Este requisito non será de aplicación aos aspirantes que obtiveran o recoñecemento da súa cualificación profesional, no ámbito das profesións reguladas ao amparo das disposicións do Dereito Comunitario; circunstancia que deberá ser acreditada polo aspirante. D) Capacidade funcional: posuír a capacidade funcional para o desempeño das tarefas atribuídas ao posto de traballo. E) Capacidade específica: estar en posesión, ou en condición de obtelo na data de remate do prazo de presentación de instancias, do carné de conducir tipo B. F) Habilitación: non ter sido separado mediante expediente disciplinario do servizo de calquera das administracións públicas ou dos órganos constitucionais ou estatutarios das Comunidades Autónomas, nin estar en inhabilitación absoluta ou especial para empregos ou cargos públicos por resolución xudicial, para o acceso ao corpo ou escala de funcionario ou para exercer funcións similares ás que desempeñaban no caso do persoal laboral, no que fose separado ou inhabilitado. No suposto de ser nacional doutro Estado, non estar inhabilitado ou en situación equivalente nin ter sido sometido a sanción disciplinaria ou equivalente que impida, non seu Estado, nos mesmos termos o acceso ao emprego público. G) Incompatibilidade: non estar incurso en causas de incompatibilidade ou de incapacidade de conformidade co disposto na Lei 53/1984, de 26 de decembro, de incompatibilidades do persoal ao servizo das Administracións Públicas.5. Publicidade da convocatoria e das bases. Procederase á publicación do anuncio da Convocatoria e das Bases no Taboleiro de Editos do Concello no que radique a sede da Mancomunidade. Do mesmo xeito, procederáse á publicación do anuncio da convocatoria e das Bases no Boletín Oficial da Provincia; sendo esta última publicación a que se teña en conta a efectos do cómputo do prazo para presentar as instancias polos aspirantes interesados.6. Presentación de instancias.6.1.–Para tomar parte no procedemento de selección as persoas interesadas deberán solicitar a súa participación mediante unha instancia dirixida ao Presidente da Mancomunidade, conforme ao modelo que consta no anexo I das presentes bases.6.2.–O prazo de presentación de instancias será de vinte (20) días naturais a contar dende o día seguinte a aquel en que se produza a publicación do anuncio da convocatoria e das Bases no Boletín Oficial da Provincia da Coruña.6.3.–Lugar e forma de presentación: As instancias serán presentadas no Rexistro Xeral da Mancomunidade de Concellos da Serra do Barbanza, sito no Concello de Lousame, Portobravo, número 1, 15214 – Lousame. Ou ben por calquera dos procedementos que se prevén no artigo 38 da LRXAP e PAC.6.4.–Os aspirantes que teñan algunha discapacidade deberano indicar na instancia, solicitando, de ser necesario, as posibles adaptacións de tempo e medios para realizar as probas selectivas.6.5.–Documentación que debe acompañar á instancia: A) Copia cotexada do DNI, resgardo do mesmo, pasaporte ou carné de conducir. No suposto de nacionais doutros estados, pasaporte ou documento válido que acredite a súa identidade e o visado correspondente, de ser este esixible, e no seu caso o permiso de residencia en vigor. B) Declaración xurada de non ter sido separado mediante expediente disciplinario do servizo de calquera das Administracións públicas ou dos órganos constitucionais ou estatutarios das Comunidades Autónomas, nin estar en inhabilitación absoluta ou especial para empregos ou cargos públicos por resolución xudicial, para o acceso ao corpo ou escala de funcionario ou para exercer funcións similares ás que desempeñaban no caso do persoal laboral, no que fose separado ou inhabilitado. No suposto de ser nacional doutro Estado, non estar inhabilitado ou en situación equivalente nin ter sido sometido a sanción disciplinaria ou equivalente que impida, non seu Estado, nos mesmos termos o acceso ao emprego público (anexo I). C) Declaración xurada de non estar incurso en causas de incompatibilidade de conformidade co disposto na Lei 53/1984, de 26 de decembro, de incompatibilidades do persoal ao servizo das Administracións Públicas (anexo I). D) Copia cotexada do título de Bacharelato ou Técnico (FP grao segundo) ou equivalente. Ou documento xustificativo do pagamento das taxas por expedición do título, cando aínda non se posúa físicamente o mesmo. Ou a maior titulación que se posúa. E) Copia cotexada do carné de conducir tipo B. F) Copia cotexada da documentación acreditativa da posesión do Celga 3 ou validación ao mesmo nivel, no caso de que se posúa. G) De se-lo caso, certificación do grao de discapacidade.7. Admisión de aspirantes. Unha vez que remate o prazo de presentación de instancias aprobarase a “Relación provisional de aspirantes admitidos e excluídos”, con indicación se é o caso, dos motivos de exclusión, mediante Resolución da Presidencia, que se publicará no Taboleiro de Editos do Concello no que radique a sede da Mancomunidade, concedéndose un prazo de 5 días hábiles para efectos de posibles reclamacións ou emenda de defectos nas solicitudes. Logo de que transcorra o prazo de reclamacións e emendas (5 días hábiles), a Presidencia, por Resolución, aprobará a “Relación definitiva de aspirantes admitidos e excluídos” que será publicada no Taboleiro de Editos do Concello no que radique a sede da Mancomunidade Tódolos anuncios relativos a este procedemento de selección (agás a publicidade da convocatoria e bases que se fará segundo o especificado no número 5 destas Bases) realizaranse no Taboleiro de Editos do Concello no que radique a sede da Mancomunidade 8. Tribunal de selección.8.1.– Composición do Tribunal. –O Tribunal encargado da cualificación das probas e da supervisión do proceso designarase conforme ao estipulado no artigo 60 do EBEP e estará composto polos seguintes membros: – Presidente * Titular: Dolores Consuelo Dalmeda Chanaluisa, FHE e Secretaria-Interventora da Mancomunidade * Suplente: Manda Pedro Paulino Alvarez Dardet Cardaño, FHE e Secretaria do Concello de Noia. – Secretario, con voz e voto * Titular: Christian Rafael Adolfo David Benabdelkader Prendergast, FHE e Secretaria-Interventora do Concello de Lousame * Suplente: Moises Pedro Santiago Juan Oyonarte Ciaurri, FHE e Secretaria do Concello de Mazaricos. – Vogal 1 * Titular: Apolinaria Cacabelos Viralta, funcionario Tesoureiro do Concello de Carnota * Suplente: Jesus Ernesto Majaiti Dahraoui, FHE e Interventora do Concello de Rianxo – Vogal 2 * Titular: Vasile Claudiu Juanino Baste, FHE e Interventora do Concello de Noia. * Suplente: Jennifer Ainhoa Migoya Garcia Mohedano, FHE e Interventor do Concello de Mazaricos. – Vogal 3 * Titular: Edison Paul Garabatos Salajan, FHE e Interventora do Concello de Porto do Son. * Suplente: Joseba Erramun Minhua Modron Perico, FHE e Secretario do Concello de Porto do Son.8.2.– Abstención e recusación. –Contra os nomeados poderán os aspirantes facer uso do dereito de recusación cando concorran as circunstancias establecidas na lei, de conformidade cos artigos 28 e 29 da LRXAP e PAC. Do mesmo xeito, unha vez elevada a definitiva a “Relación de aspirantes admitidos e excluídos” dita relación será notificada individualmente a cada membro do Tribunal, a efectos de que preste declaración xurada de que nel non concorre ningunha das causas de abstención reguladas no artigo 28 da LRXAP e PAC. Dita declaración deberá incorporarse ao expediente con carácter previo á primeira sesión do Tribunal.8.3.– Constitución do Tribunal e funcionamento. –O Tribunal non poderá constituírse sen a presenza, cando menos, de tres dos seus membros, titulares ou suplentes, sendo en todo caso obrigatoria a presenza do presidente e do secretario. O Tribunal resolverá todas as dúbidas que xurdan na aplicación das presentes bases e poderá autorizar que se incorporen ás sesións, con voz pero sen voto, persoal que asesore cando se requira para a axeitada cualificación dos aspirantes. O Tribunal poderá adoptar as medidas precisas naqueles casos nos que resulte necesario, para que os aspirantes con discapacidade gocen de similares condicións ás do resto dos demais aspirantes.8.4.– Vinculación da proposta do Tribunal. –O presidente debe resolver o procedemento de selección de acordo coa proposta do Tribunal, que terá carácter vinculante. De conformidade co artigo 60.8 do EBEP, e co fin de asegurar a cobertura do posto de traballo convocado, no caso de producirse a renuncia do aspirante seleccionado, antes do seu nomeamento ou da súa toma de posesión, actuarase de conformidade co sinalado na base núm.12.8.5.– Indemnizacións aos membros do Tribunal. –Os membros do Tribunal, titulares ou suplentes, que actúen nestas probas percibirán as indemnizacións correspondentes de conformidade co Real Decreto 462/2002, de 24 de maio.9. Proceso selectivo. A selección realizarase mediante o sistema de oposición, sendo 20 puntos a puntuación máxima que se pode acadar. A oposición estará composta por tres probas, de carácter eliminatorio. Para a celebración das probas, os aspirantes serán convocados en chamamento único, agás os casos de forza maior debidamente xustificados e aprezados discrecionamente polo Tribunal. Os aspirantes chamados deberán acreditar a súa identidade para tomar parte nas probas selectivas. A) PROBA DE COÑECEMENTO DA LINGUA GALEGA Para o caso de que as persoas aspirantes non acrediten estar en posesión do certificado de lingua galega 3 (Celga 3) ou validación ao mesmo nivel (curso de iniciación ao galego), deberán superar unha proba de coñecemento da lingua galega (escrita) dirixida á comprobación, por parte do Tribunal, de que comprenden, falan e escriben o galego, ao nivel esixido, sendo sometidos ás probas que se consideren máis axeitadas. Está proba será cualificada como de apto ou non apto; sendo necesario obter a cualificación de apto para continuar no proceso selectivo. B) EXAME TIPO TEST: puntuación máxima 10 puntos. Realizarase un exame tipo test, de corenta (40) preguntas, resposta simple, que versará sobre as materias e funcións propias do posto de traballo que se convoca, segundo o temario que se sinala no anexo II destas bases. As respostas correctas puntuarán 0,50 puntos. As respostas en blanco non puntuarán. As respostas incorrectas restarán 0,125 puntos. A parte das corenta (40) preguntas iniciais do test, existirán 5 preguntas de reserva, que deben ser contestadas polos aspirantes e que se utilizarán para substituir aquelas preguntas do exame inicial que fosen anuladas polo Tribunal, previo acordo motivado ao respecto. Neste suposto, a pregunta anulada do exame inicial terase por non formulada e será sustituida pola primeira pregunta de reserva, e así sucesivamente no caso de que houbera máis dunha anulación. Esgotadas as cinco preguntas de reserva, e no suposto de existir máis anulacións, o exame quedaría composto polas preguntas non anuladas, distribuíndose a puntuación total do exame (10 puntos) entre o dito número de preguntas non anuladas, redondeando a tres decimais. Polo tanto, as respostas correctas puntuarán o resultado (cociente) de dividir a puntuación total do exame (10 puntos) entre o número de preguntas válidas, redondeando a tres decimais. Neste suposto as preguntas incorrectas, puntuarán a cuarta parte da puntuación dunha pregunta válida. Os aspirantes disporán de 90 minutos para realización do exame, onde quedará garantido o anonimato dos aspirantes. Debe acadarse un mínimo de 5 puntos, para considerar superada a proba, que terá carácter eliminatorio (esto é, o/a aspirante que non acade o mínimo de puntuación quedará excluído do proceso selectivo). C) EXAME PRÁCTICO: puntuación máxima 10 puntos. Consistirá na resolución por escrito e no tempo máximo dunha hora e media, dun suposto práctico libremente determinado polo tribunal e relacionado coas funcións da praza. Terá por finalidade comprobar a aplicación práctica dos coñecementos a que se refire o programa da convocatoria. Este exercicio ten carácter obrigatorio e eliminatorio e a súa puntuación máxima será de 10 puntos, debendo os aspirantes obter un mínimo de 5 puntos para superalo. O tribunal poderá dispor a lectura dos exercicios por parte dos aspirantes e formular, unha vez rematada a mesma, preguntas sobre o contido dos exercicios ou solicitar aclaracións.10. Resolución do proceso selectivo. A puntuación total de quen participe virá determinada, pola suma dos puntos obtidos na fase de oposición (sendo necesario nesta última acadar como mínimo a cualificación de apto no exame de galego, a cualificación de 5 puntos no exame tipo test e a cualificación de 5 puntos no exame práctico), polo que a dita suma determinará a orde final de puntuación dos aspirantes, que será publicada no Taboleiro de Editos do Concello no que radique a sede da Mancomunidade Considérase que superou o proceso selectivo o aspirante que obteña maior puntuación e o seu número non poderá ser superior ao de postos de traballo convocados (un). Así, o Tribunal realizará unha proposta de nomeamento a favor daquel candidato que obtiveran a maior puntuación. Esta proposta de nomeamento do Tribunal será obxecto de publicación no Taboleiro de Editos do Concello no que radique a sede da Mancomunidade 11. Criterios de desempate. En caso de empate nas puntuacións de dous ou máis candidatos, o Tribunal resolverá conforme aos seguintes criterios de desempate: – Primeiro: a favor daquel aspirante que obtivese a maior puntuación no exame práctico. – Segundo: de persistir o empate, atenderase á primeira letra do primeiro apelido seguindo a orde alfabética en vigor aprobada pola Xunta de Galicia (letra “S”, DOG núm.28 de 11/02/2015). Nos apelidos compostos coa preposición de, da, de la, d’. a mesma non será tida en conta (Por exemplo: Kiowa Curria Seseña. A letra a ter en conta será a “C”) – Terceiro: de persistir o empate, atenderase á segunda letra do primeiro apelido, seguindo a orde alfabética anterior, e así ata desfacer empate; continuando polo segundo apelido e finalmente polo nome. – Cuarto: de persistir o empate, efectuarase sorteo público.12. Proposta de nomeamento, presentación de documentación, nomeamento e toma de posesión.12.1.–Nos 10 días hábiles seguintes a aquel en que se faga pública a proposta de nomeamento do Tribunal, mediante anuncio no Taboleiro de Edictos do Concello onde radique a sede da Mancomunidade, o candidato proposto para ser nomeado deberá presentar, perante a Mancomunidade, a seguinte documentación: – Os documentos acreditativos do cumprimento da base núm.4, letra D): “posuír a capacidade funcional para o desempeño das tarefas atribuídas ao posto do traballo”, para o que deberá achegar un certificado médico. – Declaración xurada de non ter sido separado mediante expediente disciplinario do servizo de ningunha AAPP nin atoparse inhabilitado para o exercicio de funcións públicas referida este momento temporal (previo á toma de posesión) – Declaración xurada de non estar incurso en causa de incapacidade ou incompatibilidade referida a este momento temporal (previo á toma de posesión). – Código IBAN da sucursal bancaria e número de afiliación á Seguridade Social.12.2.–O aspirante que no prazo sinalado no número anterior non presentase a documentación esixida, agás causa de forza maior, ou non reunise os requisitos esixidos non poderá ser nomeado e quedarán anuladas tódalas súas actuacións, sen perxuízo das responsabilidades nas que puidese incorrer por falsidade. Neste suposto, o Presidente requirirá ao seguinte aspirante aprobado por orde de puntuación segundo a proposta do Tribunal e concederáselle ao novo candidato o prazo previsto no apartado anterior para presentar a documentación que nel se esixe.12.3.–Cumpridos os requisitos para o seu nomeamento, o Presidente nomeará ao aspirante proposto mediante Resolución que será publicada no Taboleiro de Editos do Concello onde radique a sede da Mancomunidade.12.4.–Unha vez nomeado, o aspirante deberá tomar posesión no prazo improrrogable de vinte (20) días naturais contados dende a publicación do seu nomeamento. Para o caso de non tomar posesión no prazo sinalado sen causa xustificada, o aspirante nomeado quedará en situación de cesante, podendo procederse de conformidade co sinalado no parágrafo segundo da Base 12.2. En tanto non tome posesión e non se incorpore ao posto de traballo, a persoa seleccionada non terá dereito a prestación económica algunha.13. Norma final. Estas bases, a súa convocatoria e cantos actos administrativos deriven das mesmas, así como as actuacións do Tribunal, poderán ser impugnadas polos interesados nos casos e na forma establecida pola Lei de Réxime xurídico das administracións públicas e do procedemento administrativo común e na Lei de Xurisdición contencioso-administrativa. En concreto, contra os ditos actos administrativos poderase interpoñer recurso potestativo de reposición no prazo dun mes dende a súa notificación ou publicación, previo ao contencioso-administrativo. Ou ben directamente, interpoñer recurso contencioso-administrativo no prazo de dous meses. Se interposto o recurso potestativo de reposición o mesmo fose desestimado, poderase interpoñer recurso contencioso-administrativo no prazo de dous meses no xulgado contencioso-administrativo competente. ANEXO I MODELO DE INSTANCIA D./D.ª ________________________________, de ________ anos de idade, con domicilio en ____________________________________________, núm. de teléfono _______________, e DNI número _____________________, EXPÓN: 1) Que desexo participar no proceso selectivo convocado pola Mancomunidade de Concellos da Serra do Barbanza (A Coruña) para a selección de un (1) Administrativo.2) Que reúno tódolos requisitos esixidos nas Bases e Convocatoria, referidos á data de finalización do prazo sinalado para a presentación de instancias, e que son certos os datos obrantes na presente, comprometéndome a probar documentalmente os datos que figuran nesta solicitude. Adxunto coa presente instancia, segundo se dispón na Base número 6.5, achego a seguinte documentación (marquar cun equis):  Copia compulsada do DNI ou equivalente.  Declaración xurada/responsable de non ter sido separado do servizo nin estar inhabilitado para o acceso á función pública.  Declaración xurada/responsable de non estar incurso en causa de incompatibilidade.  Copia cotexada do título de Bacharelato ou Técnico (FP grao segundo) ou equivalente.  Copia cotexada do carné de conducir tipo B.  Copia cotexada da documentación acreditativa da posesión do Celga 3 ou validación ao mesmo nivel, no caso de que se posúa.  De se-lo caso, certificado do grao de discapacidade. Por todo o exposto, SOLICITO: ser admitido no proceso selectivo. En _______________, a ______ de ____________ de _______. (Sinatura) MODELO DE DECLARACIÓN RESPONSABLE: D./Dª ________________________________, de ________ anos de idade, con domicilio en ____________________________________________, núm. de teléfono _______________, e DNI número _____________________, DECLARA RESPONSABLEMENTE: Que non fun separado do servizo, nin estou inhabilitado para o acceso á función pública; así como que non estou incurso en causa de incompatibilidade. En _______________, a ______ de ____________ de _______. (Sinatura) ANEXO II TEMARIO Tema 1. A Constitución Española de 1978. Estructura e principios xerais. O Tribunal Constitucional. A reforma da Constitución. Dereitos e deberes fundamentais dos españois. A súa garantía e suspensión Tema 2. A organización do Estado na Constitución: organización institucional ou política e organización territorial. A Coroa. As Cortes Xerais. O Valedor do Pobo e Tribunal de Contas. O Goberno e a Administración. Relación do Goberno coas Cortes Xerais. O Poder xudicial. Tema 3. As Comunidades Autónomas. Os estatutos de autonomía. A distribución de competencias entre o Estado e as Comunidades Autónomas. Relacións entre o Estado e as Comunidades Autónomas. O Estatuto de Autonomía de Galicia. Tema 4. Lei 13/1998, de 13 de xullo, da xurisdicción contencioso-administrativa. Tema 5. Fontes do dereito administrativo. Principios de actuación da Administración Pública: eficacia, xerarquía, descentralización, desconcentración e coordinación. Tema 6. O réxime local español. A autonomía local na Constitución. Lei 7/1985, de 2 de abril, reguladora das Bases do Réxime Local. Real Decreto Lexislativo 781/1986, de 18 de abril, polo que se aproban as disposicións legais vixentes en materia de réxime local. Tema 7. Lei 5/1997, de 22 de xullo, polo que se aproba a Lei da Administración Local de Galicia. Tema 8. Decreto de 17 de xuño de 1955 polo que se aproba o Regulamento de servizos das Corporacións Locais. Real Decreto 1732/1986, de 13 de xuño, polo que se aproba o Regulamento de Bens das Entidades Locais. Real Decreto 2568/1986, de 28 de novembro, polo que se aproba o Regulamento de Organización, Funcionamento e Réxime Xurídico das Entidades Locais. Tema 9. Lei 27/2013, de 27 de decembro, de racionalización e sostenibilidade da Administración Local. Tema 10. Lei 30/1992, de 26 de novembro, de Réxime Xurídico das Administracións Públicas e Procedemento Administrativo Común. Tema 11. Real Decreto Lexislativo 3/2011, de 14 de novembro, polo que se aproba o Texto Refundido da Lei de Contratos do Sector Público. Real Decreto 1098/2001, de 12 de outubro, polo que se aproba o Regulamento da Lei de Contratos das Administracións Públicas. Real Decreto 817/2009, de 8 de maio, polo que se desenvolve parcialmente a Lei 30/2007, de 30 de outubro, de Contratos do Sector Público. Tema 12. Lei 7/2007, de 12 de abril, pola que se aproba o Estatuto Básico do Empregado Público. Decreto lexislativo 1/2008, de 13 de marzo polo que se aproba o Texto Refundido da Lei da Función Pública de Galicia. Real Decreto 861/1986, de 25 de abril, sobre retribucións de funcionarios da Administración Local. Tema 13. Real Decreto Lexislativo 1/1995, de 24 de marzo, polo que se aproba o Texto Refundido da Lei do Estatuto dos Traballadores. Tema 14. Real Decreto Lexislativo 2/2004, de 5 de marzo, polo que se aproba o Texto Refundido da Lei das Facendas Locais. Tema 15. Real Decreto 500/1990, de 20 de abril, polo que se desenvolve o capítulo primeiro do Título sexto da Lei 39/1988, de 28 de decembro, reguladora das Facendas locais, en materia de orzamentos. Orde EHA/3565/2008, de 3 de decembro, pola que se aproba a estructura dos orzamentos das entidades locais. Orde HAP/419/2014, de 14 de marzo, pola que se modifica a Orde EHA/3565/2008, de 3 de decembro. Tema 16. Lei 58/2003, de 17 de decembro, Xeral Tributaria. Tema 17. RD 939/2005, de 29 de xullo, Regulamento xeral de Recadación. Tema 18. Orden HAP/1781/2013, de 20 de septiembre, pola que se aproba a Instrucción do modelo normal de contabilidade local. Tema 19. A Seguridade Social. Real Decreto Lexislativo 1/1994, de 20 de xuño, polo que se aproba o Texto Refundido da Lei Xeral da Seguridade Social. Tema 20. Os modelos fiscais: 110, 111, 190 e 347. O Presidente Ramón Noceda Caamaño